Tatoeba sentences — language code: lat
De volucribus iuxta genus suum et de iumentis in genere suo et ex omni reptili terræ secundum genus suum: bina de omnibus ingredientur ad te, ut possint vivere.
Tu autem tolle tecum ex omnibus escis, quæ mandi possunt, et comportabis apud te; et erunt tam tibi quam illis in cibum.
Fecit ergo Noe omnia, quæ præceperat illi Deus; sic fecit.
Adhuc enim et post dies septem ego pluam super terram quadraginta diebus et quadraginta noctibus et delebo omnem substantiam, quam feci, de superficie terræ.
Eratque Noe sescentorum annorum, quando diluvii aquæ inundaverunt super terram.
Et ingressus est Noe et filii eius, uxor eius et uxores filiorum eius cum eo in arcam propter aquas diluvii.
De pecoribus mundis et immundis et de volucribus et ex omni, quod movetur super terram, duo et duo ingressa sunt ad Noe in arcam, masculus et femina, sicut præceperat Deus Noe.
Cumque transissent septem dies, aquæ diluvii inundaverunt super terram.
Anno sescentesimo vitæ Noe, mense secundo, septimo decimo die mensis rupti sunt omnes fontes abyssi magnæ, et cataractæ cæli apertæ sunt.
Et facta est pluvia super terram quadraginta diebus et quadraginta noctibus.
Factumque est diluvium quadraginta diebus super terram, et multiplicatæ sunt aquæ et elevaverunt arcam in sublime a terra.
Vehementer enim inundaverunt et omnia repleverunt in superficie terræ; porro arca ferebatur super aquas.
Et aquæ prævaluerunt nimis super terram, opertique sunt omnes montes excelsi sub universo cælo.
Quindecim cubitis altior fuit aqua super montes, quos operuerat.
Consumptaque est omnis caro, quæ movebatur super terram, volucrum, pecorum, bestiarum omniumque reptilium, quæ reptant super terram, et universi homines: cuncta, in quibus spiraculum vitæ in terra, mortua sunt.
Et delevit omnem substantiam, quæ erat super terram, ab homine usque ad pecus, usque ad reptile et usque ad volucres cæli; et deleta sunt de terra. Remansit autem solus Noe et qui cum eo erant in arca.
Obtinueruntque aquæ terram centum quinquaginta diebus.
In illo ludo discere volo.
Estne italiana?
Volo scire facta.
Num hi canes tui sunt?
Recordatus autem Deus Noe cunctorumque animantium et omnium iumentorum, quæ erant cum eo in arca, adduxit spiritum super terram, et imminutæ sunt aquæ.
Et clausi sunt fontes abyssi et cataractæ cæli, et prohibitæ sunt pluviæ de cælo.
Reversæque sunt aquæ de terra euntes et redeuntes et cœperunt minui post centum quinquaginta dies.
Requievitque arca mense septimo, decima septima die mensis super montes Ararat.
At vero aquæ ibant et decrescebant usque ad decimum mensem; decimo enim mense, prima die mensis, apparuerunt cacumina montium.
Cumque transissent quadraginta dies, aperiens Noe fenestram arcæ, quam fecerat, dimisit corvum; qui egrediebatur exiens et rediens, donec siccarentur aquæ super terram.
Emisit quoque columbam a se, ut videret si iam cessassent aquæ super faciem terræ.
Quæ, cum non invenisset, ubi requiesceret pes eius, reversa est ad eum in arcam; aquæ enim erant super universam terram. Extenditque manum et apprehensam intulit in arcam.
Exspectatis autem ultra septem diebus aliis, rursum dimisit columbam ex arca.